
ŠILUTĖS RAJONO SAVIVALDYBĖS ADMINISTRACIJOS
PLANAVIMO IR PLĖTROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2026 M. VASARIO 26 D. SPRENDIMO NR. T1-1116 „DĖL ŠILUTĖS RAJONO SAVIVALDYBĖS 2026–2028 M. STRATEGINIO VEIKLOS PLANO PATVIRTINIMO“ PAKEITIMO“ PROJEKTO


2026 m. rugpjūčio 10 d.

	1. Parengto projekto tikslai ir uždaviniai.

	Šiuo sprendimu keičiamas Šilutės rajono savivaldybės 2026–2028 m. strateginio veiklos plano, patvirtinto Šilutės rajono savivaldybės tarybos 2026 m. vasario 26 d. sprendimu                     Nr. T1-1116 „Dėl Šilutės rajono savivaldybės 2026–2028 m. strateginio veiklos plano patvirtinimo“ 8 priedas, Investicijų pritraukimo ir verslo vystymo programą papildant šiomis priemonėmis:
1. 08.01.01.140 „Tvarūs sprendimai ekosistemų ir vandens telkinių atkūrimui“. Projekto tikslas – pagerinti Kalės tvenkinio Švėkšnoje (Lietuva) ir Zvejnieku alėjos tvenkinio Liepojoje (Latvija) ekologinę būklę, taikant gamta pagrįstus sprendimus, atkuriant ekosistemų funkcijas, gerinant vandens kokybę ir sudarant geresnes sąlygas biologinei įvairovei. Pagrindinės veiklos: nuosėdų ir perteklinių nendrių šalinimas, plūduriuojančių biofiltracinių salų ir aeracijos sistemų įrengimas, vandens kokybės ir biologinės įvairovės stebėsena, praktinio vadovo kitoms savivaldybėms parengimas. Laukiami rezultatai: pagerinta miesto tvenkinių ekologinė būklė, atkurtos ekosistemų funkcijos ir pagerinta vandens kokybė, sustiprinta biologinė įvairovė, parengtos rekomendacijos dėl tvaraus gėlavandenių ekosistemų valdymo regione. Projektą įgyvendina partneriai iš Lietuvos ir Latvijos – Šilutės rajono savivaldybės administracija (pagrindinis projekto partneris) ir Liepojos miesto savivaldybė. Bendra projekto vertė – 698 998,25 Eur, iš jų ES lėšos – 559 198,60 Eur (80 proc.). Šilutės rajono savivaldybės biudžetas – 369 018,10 Eur, iš jų ES lėšos – 295 214,48 Eur (80 proc.), savivaldybės biudžeto lėšos – 36 901,81 Eur, valstybės biudžeto lėšos – 36 901,81 Eur. Projektas turi būti užbaigtas iki 2028 m. birželio 30 d.
2.  08.01.01.141 „Žemaičių Naumiesčio vandens parko sukūrimas“. Projekto įgyvendinimo metu žemės sklype, esančiame Šilutės r. sav., Žemaičių Naumiesčio sen., Kadagiškių k., Laisvės g. 74A, numatoma įrengti kilnojamąjį modulinį namelį (registratūrą, kasą, biurą), taip pat  kilnojamąjį modulinį namelį-inventoriaus saugyklą (vandenlenčių parko įrangai saugoti). Sklype bus įrengiama atrama vandenlenčių trasai. Kitame žemės sklype, esančiame Šilutės r. sav., Žemaičių Naumiesčio sen., Ciparių k., Mindaugo g. 30, numatoma įrengti antrą atramą vandenlenčių trasai. Žemaičių Naumiesčio tvenkinyje planuojama įrengti pripučiamąjį vandens batutą ir keturis tramplynus vandenlentininkams. Bendra projekto vertė – 305 723,31 Eur be PVM, iš jų ES lėšos – 198 720,15 Eur (65 proc.), savivaldybės biudžeto lėšos – 107 003,16 Eur (35 proc.). Projektas turi būti užbaigtas iki 2029 m. rugpjūčio 31 d.


	2. Kaip šiuo metu yra sureguliuoti projekte aptarti klausimai.

	Vadovaujantis Šilutės rajono savivaldybės strateginio planavimo organizavimo tvarkos aprašu (2022 m. balandžio 28 d. sprendimas Nr. T1-1006), 2026 m. vasario 26 d. savivaldybės tarybos sprendimu Nr. T1-1116 „Dėl Šilutės rajono savivaldybės 2026–2028 m. strateginio veiklos plano patvirtinimo“, buvo patvirtintas Šilutės rajono savivaldybės 2026–2028 m. strateginis veiklos planas ir padalinių vykdomos programos.



	3. Kokių pozityvių rezultatų laukiama.

	Kadangi atsirado būtinybė keisti esmines SVP nuostatas, t. y. patikslinti Šilutės rajono savivaldybės 2026–2028 m. strateginio veiklos plano Investicijų pritraukimo ir verslo vystymo programą, būtinas Savivaldybės tarybos pritarimas, kaip tai numatyta Šilutės rajono savivaldybės strateginio planavimo organizavimo tvarkos apraše, patvirtintame Šilutės rajono savivaldybės tarybos 2022 m. balandžio 28 d. sprendimu Nr. T1-1006 „Dėl Šilutės rajono savivaldybės strateginio planavimo organizavimo tvarkos aprašo patvirtinimo“.
Tarybai pritarus minėtam papildymui, Savivaldybės padaliniai galės įgyvendinti strateginius tikslus, kurie numatyti Strateginio veiklos plano programose.


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	-------------


	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Poreikio kitų teisės aktų rengimui nėra.


	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje.


	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	------------


	8. Projekto autorius ar autorių grupė.

	Planavimo ir plėtros skyriaus viešojo administravimo institucijos specialistė Aušra Stakvilevičienė


	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Strateginis veikos planas, organizavimo tvarkos aprašas, programos.


	10. Kiti, autorių nuomone, reikalingi pagrindimai ir paaiškinimai.

	------------

